Հավելված 1  
Հայաստանի Հանրապետության Շիրակի մարզի   
Ախուրյան համայնքի ավագանու 2023 թվականի  
 հոկտեմբերի 13-ի թիվ 170 -Ա որոշման

**ԿԱՆՈՆԱԴՐՈՒԹՅՈՒՆ**

ՀԱՅԱՍՏԱՆԻ ՀԱՆՐԱՊՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ «ԱԽՈՒՐՅԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

ԳԼՈՒԽ 1

ԸՆԴՀԱՆՈՒՐ ԴՐՈՒՅԹՆԵՐ

1. Հայաստանի Հանրապետության Շիրակի մարզի Ախուրյան համայնքի «Ախուրյանի մարզամշակութային կենտրոն» համայնքային ոչ առևտրային կազմակերպությունը (հետագայում` Կազմակերպություն) համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն, որն ստեղծվել է կրթության, մշակույթի, ֆիզիկական կուլտուրայի և սպորտի, գրադարանային տեղեկատվական սպասարկման (ոչ առևտրային) բնագավառներում գործունեություն իրականացնելու նպատակով:

Կազմակերպության հիմնադիրը Հայաստանի Հանրապետության Շիրակի մարզի Ախուրյան համայնքն է (այսուհետ' Հիմնադիր), որի անունից հանդես է գալիս Հայաստանի Հանրապետության Շիրակի մարզի Ախուրյան համայնքի ավագանին:

1. Կազմակերպության իրավունակությունը ծագում է նրա ստեղծման (պետական գրանցման) և դադարում՝ լուծարման (լուծարման պետական գրանցման) պահից:
2. Կազմակերպությունը ստեղծվել է Հայաստանի Հանրապետության Շիրակի մարզի Ախուրյան համայնքի ավագանու 2023 թվականի օգոստոսի 29-ի թիվ 112-Ա որոշմամբ:
3. Կազմակերպությունն ունի Հայաստանի Հանրապետության պետական զինանշանի պատկերով և իր հայերեն անվանմամբ կլոր կնիք, ինքնուրույն հաշվեկշիռ, եկամուտների և ծախսերի նախահաշիվ, բանկային հաշիվներ, կարող է ունենալ նաև իր անվանմամբ ձևաթղթեր, խորհրդանիշ և անհատականացման այլ միջոցներ:

5. Կազմակերպությունն իր գործունեության ընթացքում ղեկավարվում է Հայաստանի Հանրապետության «Քաղաքացիական օրենսգրքով», «Պետական ոչ առևտրային կազմակերպությունների մասին» Հայաստանի Հանրապետության օրենքով, Հայաստանի Հանրապետության իրավական այլ ակտերով և սույն կանոնադրությամբ:

6. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

7. Կազմակերպությունն իր պարտավորությունների համար պատասխանատու է իրեն պատկանող ամբողջ գույքով:

8. Կազմակերպությունը պատասխանատվություն չի կրում հիմնադրի պարտավորությունների համար:

9. Համայնքը պատասխանատվություն չի կրում Կազմակերպության պարտավորությունների համար: Կազմակերպությունն իր հերթին պատասխանատվություն չի կրում համայնքի պարտավորությունների համար:

10. Կազմակերպության անվանումն է'

հայերեն լրիվ' ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ «ԱԽՈՒՐՅԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» համայնքային ոչ առևտրային կազմակերպություն, կրճատ' ԱԽՈՒՐՅԱՆ ՀԱՄԱՅՆՔԻ «ԱԽՈՒՐՅԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» ՀՈԱԿ:

Անգլերեն 'AKHURYAN SPORTS AND CULTURAL CENTR OF AKHURYAN Community Non-Profit Organization:

Ռուսերեն' «СПОРТИВНО-КУЛЬТУРНЫЙ ЦЕНТР АXУРЯНСКOЙ» НЕ КОММЕРЧЕСКOЙ ОРГАНИЗАЦИЙ АХУРЯНСКОЙ ОБЩИНЫ.

11. Կազմակերպության գտնվելու վայրը և իրավաբանական (փոստային) հասցեն է' 2601, Հայաստանի Հանրապետություն, Շիրակի մարզ, Ախուրյան համայնք, Ախուրյան բնակավայր, Գյումրու խճուղի 16/1:

ԳԼՈՒԽ 2

ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ

12. Կազմակերպության գործունեության առարկան համապատասխան ուսումնական ծրագրերի պահանջների իրականացումն է:

Կազմակերպությունը գիտելիքներ է հաղորդում` ձևավորելով ունակություններ և հմտություններ հետաքրքրությունների ուղղությամբ, ապահովում է անհատի մտավոր, հոգևոր ու ֆիզիկական զարգացումը, նախապատրաստում մասնագիտական և հասարակական գործունեությանը, պայմաններ ստեղծում բովանդակալից ժամանցի կազմակերպման և սոցիալական պաշտպանության համար սաների, սովորողների և ունկնդիրների ընդունակություններին, կարողություններին և առողջական վիճակին համապատասխան:

13. Կազմակերպության գործունեության նպատակն է՝

1) երաժշտության և արվեստի մյուս բնագավառներում ուսումնական գործունեության իրականացումը, երաժշտական, պարարվեստի, կերպարվեստի, կիրառական, թատերական արվեստի կրթության միջոցով սովորողների բազմակողմանի դաստիարակության ապահովումը, ուսման մեջ առաջադիմական մեթոդների օգտագործման հիման վրա արվեստի բարոյական արժեքների նկատմամբ աշխարհայացքի ձևավորումը,

2) անձի բազմակողմանի, մշակութային, ներդաշնակ զարգացման և արտադպրոցական գեղագիտական դաստիրարակության ապահովումը,

3) ազգային և համաշխարահային մշակույթային ժառանգության մասին ծանուցումն ու տաղանդավոր երեխաներին բարձրագույն ուսումնական հաստատաություններում ուսումը շարունակելու համար նախապատրաստումը,

4) ֆիզիկական կուլտուրայի և սպորտի միջոցով պարապողների առողջության պահպանումն ու ամրապնդումը,

5) հայրենիքի պաշտպանությանը պատրաստ երիտասարդության ֆիզիկական պատրաստականության ապահովումը,

6) ընտրված մարզաձևում պարապողների սպորտային ընդունակությունների կատարելագործումը,

7) սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմանների ստեղծումը, նրանց հոգևոր, ստեղծագործական ունակությունների գեղագիտական, ֆիզիկական զարգացումը,

8) ՀՀ ազգային հավաքական թիմերի համար հերթափոխի պատրաստումը,

9) հանրակրթական դպրոցների հետ սերտ կապի հաստատումը և ֆիզկուլտուրայի արտադասարանական աշխատանքների, ֆիզկուլտուրային-առողջարարական միջոցառումների կազմակերպմանն օժանդակումը,

10) բնակչության գրադարանային-տեղեկատվական սպասարկումը, գիտության և մշակույթի լուսաբանումն ու մասսայականացումը, գիտատեխնիկական գիտելիքների տարածումը, գեղագիտական դաստիարակությունը, կրթական համակարգի գործունեության օժանդակումը,

11) գրքերի և տպագիր նյութերի գրադարանային ֆոնդը կազմող այլ նյութերի արդյունավետ օգտագործումը,

12) գրադարանային նոր ձևերի ու մեթոդների մշակումը, դրանց արմատավորումն ու տարածումը, գրադարանային ֆոնդի համալրումը (գնումների, նվիրատվությունների և այլ միջոցներով), հարստացումը, հաշվառումը, սպասարկումը և գիտամեթոդական աշխատանքների կազմակերպումը,

13) գրադարանային ֆոնդի պաշտպանվածության և անվտանգության ապահովումը,

14) մասնագիտական կողմնորոշման համար նպաստավոր պայմանների ստեղծումը,

15) բնակչության հանգստի և ժամանցի կազմակերպումը, նրանց համար արդյունավետ պայմանների ապահովումը, գիտելիքների ամրապնդումն ու խորացումը, գործնական ունակությունների փոխադարձ կապի ամրապնդումը, կարողությունների ու հմտությունների զարգացումը,

16) ներկայացումների, համերգների, փառատոների, ցուցահանդեսների, ցուցահանդես-վաճառքների և կրթական գործունեության այլ տեսակների կազմակերպումը:

14. Իր առջև դրված խնդիրների արդյունավետ իրականացման համար Կազմակերպությունը՝

1) համագործակցում է հանրապետական և արտասահմանյան երկրների առաջատար սպորտային և մշակութային կազմակերպությունների, կրթական ծրագրեր իրականացնող միջազգային կազմակերպությունների հետ,

2) պայմանագրային հիմունքներով ներգրավում է այլ կազմակերպությունների կամ անհատների,

3) կատարում է տարատեսակ աշխատանքներ կադրերի պատրաստման, մասնագետների փոխանակման և այլ բնագավառներում,

15. Կազմակերպությունը պատասխանատու է սովորողների տարիքային, ֆիզիոլոգիական և սոցիալհոգեբանական զարգացման առանձնահատկությունների, հակումներին ու ընդունակություններին համապատասխան ուսուցման մեթոդների և ձևերի ընտրության, ինչպես նաև նրանց կյանքի անվտանգության և առողջության պահպանման համար:

16. Կազմակերպությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության տեսակներ:

17. Կազմակերպությունը ձեռնարկատիրական գործունեությամբ կարող է զբաղվել միայն օրենքով կամ հիմնադրի որոշմամբ ուղղակիորեն նախատեսված դեպքերում և գործունեության տեսակներով: Լիցենզավորման ենթակա գործունեության տեսակներով կազմակերպությունը կարող է զբաղվել միայն լիցենզիայի հիման վրա:

18. Ենթաօրենսդրական ակտերով չեն կարող պետական կազմակերպությանը տրվել այնպիսի իրավունքներ կամ արտոնություններ, որոնց հետևանքով կազմակերպությունը կարող է ապրանքային շուկայում գերիշխող դիրք գրավել կամ խախտել տնտեսական մրցակցության մասին օրենսդրության այլ պահանջները, եթե օրենքով այլ բան նախատեսված չէ:

ԳԼՈՒԽ 3

ԿԱԶՄԱԿԵՐՊՈՒԹՅԱՆ ԿԱՌՈՒՑՎԱԾՔԸ ԵՎ ԿՐԹԱԿԱՆ ԳՈՐԾՈՒՆԵՈՒԹՅՈՒՆԸ

19. Կազմակերպություննիր գործունեությունը իրականացնում է hետևյալ բնագավառներում.

1) արվեստի,

2) ֆիզիկական կուլտուրայի և սպորտի,

3) գրադարանային գործի կազմակերպման,

4) մշակույթի տների ու ակումբների:

Նշված բնագավառներում աշխատանքային գործունեությունն իրականացվում է հետևյալ ձևերով և մեթոդներով.

1) արվեստի ուսուցում՝ երաժշտական, գեղարվեստի, կիրառական արվեստի դասարաններում՝ համաձայն Հայաստանի Հանրապետության կրթության, գիտության, մշակույթի և սպորտի նախարարության կողմից հաստատված օրինակելի ուսումնական պլանների,

2) ֆիզիկական կուլտուրայի և սպորտի կրթում և դաստիարակում՝ ձևավորված համապատասխան խմբերում՝ Հայաստանի Հանրապետության կրթության, գիտության, մշակույթի և սպորտի նախարարության կողմից հաստատված տիպային ծրագրերին համապատասխան,

3) գրադարանային գործի կազմակերպում՝ համայնքի բնակավայրերում գործող գրադարաններում: Գրադարանային գործի վարման և գրադարանային սպասարկման պատշաճ իրականացում,

4) մշակույթի տներում և ակումբներում՝ մշակութային գործնուեության ծավալում, արվեստի և արհեստի միավորումների (խմբակ, ստուդիա, ակումբ և այլն) ձևավորում, համայնքի բնակիչների ազատ ժամանցի ապահովում:

20. Կազմակերպության սովորողների համակազմը, համալրման կարգը, ուսումնական խմբերի և դասարանների առավելագույն խտությունն ու ուսուցման ժամկետները սահմանվում են պետական կրթական չափորոշիչներով:

21. Կազմակերպությունում ընդունելությունը իրագործվում է ընդհանուր հիմունքներով, սույն կանոնադրության դրույթներին համապատասխան:

22. Ընդունելությունը կատարվում է սովորողների քանակակազմի պլանավորմանը համապատասխան:

23. Կազմակերպությունում ուսման վարձի չափը սահմանվում է համայնքի ավագանու կողմից: Ուսման վարձի գանձման ժամկետները սահմանում է Կազմակերպության տնօրենը:

24. Կազմակերպությունը կարող է բնագավառների գործունեությունից ելնելով ուսումնական, սպորտային, կրթադաստիարակչական գործունեություն ծավալել, ինչպես նաև մշակութային, գրադարանային ծառայություններ մատուցել համայնքի բնակավայրերում. հաշվի առնելով տվյալ բնակավայրի բնակիչների պահանջները, ունեցած գույքային և շենքային պայմանները:

ԳԼՈՒԽ 4

4. ԱՐՎԵՍՏԻ ՈՒՍՈՒՑՄԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ

25. Կազմակերպությունում կարող են գործել հետևյալ բաժինները.

1) ստեղնաշարային

2) լարային

3) փողային

4) ժող. նվագարանների

5) վոկալի

6) պարարվեստի

7) կերպարվեստի

8) թատերական

9) կիրառական արվեստի

26. Նոր բաժիններ բացվում են ըստ բնակչության ցանկության, Կազմակերպության տնօրինության կողմից՝ մանկավարժների և այլ անհրաժեշտ պայմանների առկայության դեպքում:

27. Կազմակերպությունում առաջին դասարանի ընդունելությունը կատարվում է հարցազրույցով:

28. Բոլոր բաժիններում պարտադիր դասավանդվում են տեսական առարկաներ:

29. Սովորողների առաջադիմության վերահսկման ձևերը որոշվում են տիպային ուսումնական ծրագրերով:

30. Կազմակերպությունում սովորողների համար սահմանել յոթնամյա և հնգամյա կրթության ժամանակահատվածներ:

31. Յոթնամյա ուսման տևողություն սահմանել հետևյալ մասնագիտությունների համար.

1) ստեղնաշարային,

2) լարային,

32. հնգամյա ուսման տևողություն սահմանել հետևյալ մասնագիտությունների համար.

1. վոկալ,
2. ժող. նվագարաններ:

33. Կազմակերպությունում ցածր դասարաններ են համարվում.

յոթնամյա տևողության դեպքում՝ 1-4 դասարանները ներառյալ,

հնգամյա տևողության դեպքում՝ 1-3 դասարանները ներառյալ:

34. Կազմակերպության առաջին դասարան ընդունելությունն անցկացնելու համար Կազմակերպության տնօրենի հրամանով ստեղծվում է հանձնաժողով, որի նախագահ է հանդիսանում Կազմակերպության տնօրենը կամ փոխտնօրենը:

35. Կազմակերպության առաջին դասարան կարող են ընդունվել 6-9, 9-12, 7-11 տարեկան երեխաները: Առանձին դեպքերում ընդունող հանձնաժողովը իրավասու է կատարել ընդունելություն՝ առանց տարիքային սահմանափակման:

36. Ընդունելությունը կատարվում է հունիսի 1-ից և ավարտվում՝ մինչև սետեմբերի 1-ը:

37. Դիմումներն ընդունվում են մայիսի 15-ից 30-ը: Առանձին դեպքերում դիմումների ընդունման ժամկետները կարող են տեղափոխվել՝ ելնելով տեղական առանձնահատկություններից և սոցիալ տնտեսական պայմաններից:

38. Կազմակերպության սովորողների համար ուսումնական տարին սկսվում է ընթացիկ տարվա սեպտեմբերի 1-ին և ավարտվում հաջորդ տարվա մայիսի 31-ին:

39. Մանկավարժական կազմի համար աշխատանքային ժամանակահատված համարվում է ընթացիկ տարվա օգոստոսի 26-ից մինչև հաջորդ տարվա հունիսի 30-ը:

40. Կազմակերպության սովորողների աշնանային, ձմեռային և գարնանային արձակուրդները տրամադրվում են հանրապետության կրթական համակարգում գործող հանրակրթական հաստատությունների համար սահմանված ժամանակահատվածներում:

41. ՈՒսումնական աշխատանքները Կազմակերպությունն իրականացնում է Հայաստանի Հանրապետության կրթության, գիտության, մշակույթի և սպորտի նախարարության (այսուհետ՝ Նախարարության) կողմից հաստատված ուսումնական ծրագրերի և դասաժամերի համաձայն:

42. ՈՒսման ժամանակահատվածում արգելվում է սովորողներին ընդգրկել ուսումնական գործընթացի հետ չառնչվող աշխատանքների և միջոցառումների մեջ:

43. Կազմակերպության ամենօրյա և կիսամյակային գործընթացն իրականացվում է տնօրենի կողմից հաստատված դասացուցակով:

44. Դասի տևողությունը սահմանել Հայաստանի Հանրապետության կրթության, գիտության, մշակույթի և սպորտի նախարարության կողմից հաստատված օրինակելի ուսումնական պլանների համաձայն:

45. Սովորողների առաջադիմությունը գնահատվում է 10 միավորային ձևով:

1-3 անբավարար,

4-6 բավարար,

7-8 լավ,

9-10 գերազանց:

46. Ուսումնական տարին բաժանվում է երկու կիսամյակի

1-ին կիսամյակ (սեպտեմբերի 1-ից մինչև դեկտեմբերի 25-ը),

2-րդ կիսամյակ (տոների ավարտից հետո առաջին աշխատանքային օրվանից մինչև մայիսի 31-ը):

47. Ստուգարքները, փոխադրական և ավարտական քննություներն անցկացվում են ըստ անհրաժեշտության, մայիսի 20-ից մինչև հունիսի 30-ը:

48. Սովորողներին վերաստուգարք կամ վերաքննություն նշանակվում է հիվանդության պատճառով կամ անբավարար գնահատական ստանալու դեպում:

49. Վերաստուգարքների, վերաքննությունների համար նշանակվում է ժամկետ՝ մինչև նոր ուսումնական տարվա սեպտեմբերի 20-ը:

50. Հիվանդության կամ այլ հարգելի պատճառներով ուսումնական ծրագրերը չանցած սովորողները կարող են մնալ նույն դասարանում՝ մանկավարժական խորհրդի որոշման և տնօրենի հրամանի համաձայն:

51. Սովորողներին բարձր դասարան կամ կազմակերպության ներսում բաժնից բաժին տեղափոխումը, կազմակերպությունից հեռացնելը կամ նրանց նկատմամբ տույժ կիրառելը կատարվում է մանկավարժական խորհրդի որոշման հիման վրա:

52. Կազմակերպությունում սովորողների վարքը չի գնահատվում:

53. Սովորողը բնութագիր կարող է ստանալ ավարտական դասարան կամ կազմակերպությունից կազմակերպություն տեղափոխվելու դեպքում:

54. Կազմակերպության շրջանավարտներն ավարտական քննությունները համապատասխան ծրագրերով հանձնելու դեպքում ստանում են ավարտական վկայականներ: Սովորելու վերջին երկու տարիների ընթացքում գերազանց առաջադիմություն ունեցող սոցորողները ստանում են «գերզանցության» վկայական, իսկ հարվածային առաջադիմություն ունեցողները՝ «շնորհակալական» թերթիկներ:

55. Հիվանդության կամ այլ հարգելի պատճառներով ավարտական քննություններին չմասնակցելու դեպքում վերջին երկու տարվա առաջադիմության ամփոփիչ գնահատականների ցուցանիշներով շրջանավարտները կարող են ստանալ ավարտական վկայականներ:

ԳԼՈՒԽ 5

ՈՒՍՈՒՄՆԱՄԱՐԶԱԿԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ

56. Կազմակերպությունում կարող են գործել առողջության առաջնային պահպանության, սկզբնական ֆիզիկական պատրաստականության, ուսումնամարզական, սպորտային կարողությունների կատարելագործման և սպորտային բարձրագույն վարպետության խմբեր:

Ուսումնամարզական աշխատանքների հիմնական խնդիրն է՝ ստեղծել նպաստավոր պայմաններ.

1) բնակչության առաջնային առողջության պահպանման համար

2) մարզիչների և մարզիկների հոգևոր ու ֆիզիկական պոտենցիալի բացահայտման համար,

3) հայրենասիրական և մարդասիրական գաղափարների դաստիարակության համար:

57. Կազմակերպությունում խմբերի ձևավորումն իրականացվում է առանձին մարզաձևերի համար օրենքով սահմանված կարգով հաստատված կանոնակարգերի ու նորմերի համաձայն:

58. Կազմակերպության աշխատանքի հիմնական ցուցանիշ է համարվում`

1) պարապողների խմբի կայունության պահպանումը,

2) վարպետ թիմերի և ազգային հավաքական թիմերի համալրումը,

3) աշխարհի, Եվրոպայի, օլիմպիական խաղերի մասնակից մարզիկների պատրաստումը:

59. Կազմակերպության ուսումնական տարին սկսվում է սեպտեմբերի 1-ին, գործում է ամբողջ տարվա ընթացքում` ապահովելով 51-52 շաբաթվա համար նախատեսված շուրջամյա մարզումներ, որոնցից 5-6 շաբաթը համապատասխան միջոցներ ունենալու դեպքում ամառային և ձմեռային մարզական առողջարարական ճամբարային պայմաններում:

Կազմակերպության համակազմի և ուսումնական խմբերի հրամանագրումը կատարվում է ամեն տարի մինչև հոկտեմբերի 1-ը:

60. Կազմակերպության ուսումնամարզական գործընթացը կառուցվում է առանձին մարզձևերի ուսումնական ծրագրերի պահանջների հիման վրա,

61. Մարզադպրոցի ուսումնամարզական գործընթացի հիմնական ձևերն են` խմբակային ուսումնամարզական և խմբակային տեսական պարապմունքները, աշխատանքը անհատական պլանով, բժշկավերականգնիչ միջոցառումները, մասնակցությունը մրցույթներին, հավաքներին մարզական-առողջարարական ճամբարներում:

62. Կազմակերպությունը կարող է կազմակերպել ուսումնամարզական հավաքներ`

ա) հանրապետական մրցումներին նախապատրաստվելու համար,

բ) միաջազգային մրցումներին նախապատրաստվելու համար,

գ) ընդհանուր և հատուկ ֆիզիկական պատրաստականության նպատակով:

63. Կազմակերպությունը հարկերը, տուրքերը և պարտադիր այլ վճարները վճարում է շահույթ ստանալու նպատակ չհետապնդող կազմակերպությունների համար նախատեսված կարգով և չափով:

64. Կազմակերպությունն իրավունք ունի օրենքով սահմանված կարգով միջազգային կապեր հաստատել արտերկրյա մարզական կազմակերպությունների հետ, կազմակերպել սպորտային պատվիրակությունների փոխայցելություններ, համատեղ միջոցառումներ, համաձայնագրեր կնքել մարզչական-մանկավարժական աշխատանքների և սովորողների փոխանակման վերաբերյալ:

65. Կազմակերպությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

1) լրացուցիչ մանկավարժական, ֆիզկուլտուրային-առողջարարական ծրագրերի իրականացում,

2) համակարգչային ծրագրերի ուսուցման կազմակերպում,

3) ճամբարների կազմակերպում:

Կրթադաստիարակչական և ուսումնամարզական գործընթացի մասնակիցները.

66. Կազմակերպության կրթական գործընթացի մասնակիցներն են սաներն ու մարզիչ-մանկավարժները:

67. Սովորողների ընդունելության ժամանակ Կազմակերպության տնօրենը պարտավոր է ծնողներին /օրինական ներկայացուցիչներին/ ծանոթացնել սույն կանոնադրության և այլ փաստաթղթերի հետ, որոնք կանոնակարգում են Կազմակերպության գործունեությունը:

68. Կազմակերպության և ծնողների փոխհարաբերությունները կարգավորվում են նրանց միջև կնքված պայմանագրերով:

69. Սովորողի և Կազմակերպության աշխատակիցների փոխհարաբերությունները կառուցվում են համագործակցության, սովորողի անհատականության հանդեպ հարգանքի հիման վրա:

70. Կազմակերպությունում աշխատանքի ընդունվում են այն անձինք, ովքեր ունեն Հայաստանի Հանրապետության կրթության, գիտության, մշակույթի և սպորտի նախարարության կողմից հաստատված որակավորման բնութագրի պահանջներին համապատասխան անհրաժեշտ մասնագիտական մանկավարժական որակավորում:

71. Կազմակերպության աշխատողների իրավունքները, սոցիալական երաշխիքներն ու արտոնությունները որոշվում են Հայաստանի Հանրապետության օրենսդրությանը համապատասխան, սույն կանոնադրությամբ:

72. Կազմակերպության աշխատողներն իրավունք ունեն սահմանված կարգով մասնակցելու Կազմակերպության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

73. Կազմակերպության սովորողներն իրավունք ունեն դիմելու կազմակերպության տնօրենին, ըստ ցանկության և սպորտաձևի՝ մասնագիտական և խմբակային մարզիչի ընտրության համար:

74. Մարզական պարապմունքներին մասնակցելու իրավունք ունեն այն մանուկներն ու պատանիները, ովքեր բժշկական հաստատություններում հետազոտվել են և թույլտվություն են ստացել մասնակցելու ուսումնամարզական պարապմունքներին ու մարզական միջոցառումներին: Կազմակերպությունն իրականացնում է պարապողների ընթացիկ բուժզննում՝ տարեկան երկու անգամ:

75. Պարապողների փոխադրումը հաջորդ ուսումնական տարի իրագործվում է պահանջվող նորմերին համապատասխան, մարզչական խորհրդի որոշմամբ, տնօրենի հրամանով:

76. Կազմակերպության սաների իրավունքներն ու պարտականությունները պաշտպանվում են Հայաստանի Հանրապետության կողմից վավերացված միջազգային ակտերով, Հայաստանի Հանրապետության Սահմանադրությամբ և Հայաստանի Հանրապետության օրենսդրությամբ:

ԳԼՈՒԽ 6

ԳՐԱԴԱՐԱՆԱՅԻՆ ԳՈՐԾԻ ԿԱԶՄԱԿԵՐՊՈՒՄԸ

77. Գրադարանային գործի կազմակերպման առարկան և խնդիրներն են՝ տպագիր արտադրանքի հավաքածուի պահպանումը, համալրումը, մշակումը, գրադարանային-տեղեկատվական, մատենագիտական սպասարկման կազմակերպումը, գրադարանների զարգացման և մեթոդական աջակցության ապահովումը:

78. Գրադարանային գործի կազմակերպման հիմնական նպատակը մշակութային գործունեության իրականացումն է:

79. Գրադարանային գործի կազմակերպմամբ՝

1) իրականացվում է համայնքի բնակավայրերի բնակչության գրադարանային-տեղեկատվական սպասարկումը, գիտատեխնիկական գիտելիքների տարածումը, գեղագիտական դաստիարակությունը, կրթական համակարգի գործունեությանն օժանդակումը,

2) կազմակերպվում է գրքերի և տպագիր նյութերի, գրադարանային ֆոնդը կազմող այլ նյութերի արդյունավետ օգտագործումը,

3) ապահովվում է հայ, համաշխարհային գրականության, պատմության, մշակույթի և այլ արժեքների տարածումն ու լուսաբանումը, բնակչության քաղաքական, բարոյական, գեղագիտական դաստիարակության, ազգային ինքնագիտակցության ու հայրենասիրության ձևավորումը, մասնագիտական որակի զարգացումը, գրադարանային, մատենագիտական գիտելիքների ուսուցումն ու տարածումը, միջոցառումների կազմակերպումը, բնակչության ազատ ժամանակի կազմակերպումը,

4) մշակվում են գրադարանային նոր ձևեր ու մեթոդներ, որոնք նպաստում են դրանց տարածմանը, գրադարանային ֆոնդերի համալրմանը և հարստացմանը, հաշվառմանը, մշակմանը, բաշխմանը, սպասարկմանը, գիտատեխնիկական համակարգի և գիտամեթոդական աշխատանքների կազմակերպմանը,

5) ապահովվում է գրադարանային ֆոնդի պաշտպանվածությունն ու անվտանգությունը,

6) սերտ համագործակցություն է հաստատվում, հանրային, մարզային գրադարանների, արտասահմանյան պետությունների մշակութային, գիտական հաստատությունների, միջազգային հասարակական, բարեգործական կազմակերպությունների հետ:

80. Գրադարանային ֆոնդի համալրումը իրականացվում է գնումների, նվիրատվությունների և այլ միջոցներին շնորհիվ:

81. Կազմակերպությունը կարող է զբաղվել նաև հիմնադրի կողմից սահմանված ձեռնարկատիրական գործունեության հետևյալ տեսակներով.

1) համակարգչային ուսուցման իրականացում,

2) գրքերի թվայնացման ուսուցում:

ԳԼՈՒԽ 7

ՄՇԱԿՈՒՅԹԻ ՏՆԵՐԻ ՈՒ ԱԿՈՒՄԲՆԵՐԻ ԳՈՐԾՈՒՆԵՈՒԹՅԱՆ

ԿԱԶՄԱԿԵՐՊՈՒՄԸ

82. Մշակույթի տների ու ակումբների գործունեության առարկան և նպատակը՝ սաների ազատ ժամանցի կազմակերպման միջոցով նրանց մշակութային հետաքրքրությունների զարգացման համար պայմանների ստեղծումն է, նրանց ստեղծագործական ունակությունների զարգացումը, գեղագիտական, բարոյահոգեբանական, աշխատանքային դաստիարակության նպաստումը, կիրառական գիտելիքների ու կարողությունների ձևավորումը, ռազմահայրենասիրական և սպորտային միջոցառումների կազմակերպումը:

83. Մշակույթի տներն ու ակումբները մշակում են իրենց գործունեության ծրագրերը` հաշվի առնելով բնակչության նախասիրություններն ու հետաքրքրությունները, համայնքի մշակութային և կրթական պահանջները:

84. Մշակույթի տներում և ակումբներում կարող են գործել հետևյալ միավորումները (խմբակ, ստուդիա, ակումբ և այլն).

1) պարի,

2) երգի,

3) թատերական,

4) ժողավրդական նվագարանների,

5) կիրառական արվեստի,

6) ռազմահայրենասիրական գործի կազմակերպման

7) այլ խմբակ, ստուդիա, ակումբ:

85. Ըստ նախասիրությունների յուրաքանչյուր միավորման (խմբակ, ստուդիա, ակումբ և այլն) սան իրավունք ունի ընդգրկվելու տարբեր միավորումներում:

Կազմակերպության հիմնական խնդիրներն են.

1) սաների ստեղծագործական ունակությունների վեր հանումն ու զարգացումը, հոգևոր, գեղագիտական դաստիարակության ապահովումը` հաշվի առնելով նրանց պահանջմունքները, հետաքրքրությունները, հակումներն ու ընդունակությունները,

2) մասնագիտական կողմնորոշման համար նպաստավոր պայմանների ստեղծումը,

3) բնակիչների հանգստի և ժամանցի կազմակերպումը, համապատասխան պայմանների ապահովումը, միջբնակավայրային կապերի ամրապնդումը, մշակութային խմբերի միջև փորձի փոխանակումը,

4) ներկայացումների, համերգների, փառատոների, ցուցահանդեսների, ցուցահանդես-վաճառքների կազմակերպումը և մշակութային գործունեության այլ տեսակների կազմակերպումը,

86. Կազմակերպությունը կարող է զբաղվել վճարովի միավորումների (խմբակ, ստուդիա, ակումբ և այլն) գործունեությամբ, իսկ լիցենզավորման ենթակա գործառնության տեսակներով կարող է զբաղվել միայն լիցենզիայի հիման վրա:

87. Կազմակերպությունը կարող է զբաղվել ձեռնարկատիրական գործունեության հետևյալ տեսակներով՝

1) համակարգչային ծրագրերի և լեզուների ուսուցման կազմակերպում,

2) ներկայացումների, համերգների կազմակերպում,

3) ճամբարների կազմակերպում,

4) կրթա-մշակութային և այլ տեսակների գործունեության կազմակերպում:

88. Կազմակերպությունը կարող է վարձակալությամբ համապատասխան տարածք տրամադրել որևէ անհատի կամ կազմակերպության կրթա-մշակութային ծրագրեր իրականացնելու համար:

89. Կազմակերպության գործունեությունը հիմնվում է ժողովրդավարության, մարդասիրության, հանրամատչելիության, ազգային, համամարդկային ու մշակութային արժեքների զուգորդման, անհատի զարգացման սկզբունքների վրա:

ԳԼՈՒԽ 8

ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ

ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

90. Կազմակերպությունն ունի իրավաբանական անձի կարգավիճակ: Կազմակերպությունը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

91. Կազմակերպությունն ունի ինքնուրույն հաշվեկշիռ, Հայաստանի Հանրապետության և (կամ) օտարերկրյա բանկերում' հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):

92. Կազմակերպությունը կարող է լինել այլ կազմակերպության հիմնադիր կամ մասնակից միայն հիմնադրի որոշմամբ:

93. Կազմակերպությունն իրավունք ունի ստեղծել (հիմնադրի որոշմամբ) առանձնացված ստորաբաժանումներ (մասնաճյուղեր և ներկայացուցչություններ), ինչպես Հայաստանի Հանրապետության, այնպես էլ այլ պետությունների տարածքում:

Կառավարչական, սոցիալ-մշակութային, կրթական կամ ոչ առևտրային բնույթի այլ գործունեություն իրականացնելու համար Կազմակերպությունը կարող է ստեղծել հիմնարկներ:

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան, եթե Հայաստանի Հանրապետության միջազգային պայմանագրերով այլ բան նախատեսված չէ:

94. Կազմակերպության առանձնացված ստորաբաժանումները և հիմնարկները իրավաբանական անձինք չեն և գործում են Կազմակերպության հաստատած կանոնադրության հիման վրա, իսկ նրանց ղեկավարները գործում են Կազմակերպության լիազորագրերի հիման վրա:

95. Կազմակերպությունն իրավունք ունի.

հիմնադրի որոշումների կամ սույն կանոնադրությանը համապատասխան

1) Հայաստանի Հանրապետության օրենսդրությամբ չարգելված ցանկացած ձևով ձեռք բերել գույք, այդ թվում արժեթղթեր, տիրապետել, օգտագործել ու տնօրինել դրանք և դրանցից ստացված եկամուտը կամ այլ օգտակար արդյունքը,

2) ինքնուրույն կազմավորել իր ֆինանսական ռեսուրսները, այդ թվում փոխառու միջոցների ներգրավմամբ, Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում՝ արտարժույթով,

3) հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը,

4) մեկ տարուց ոչ ավելի ժամկետով իրեն ամրացված գույքը հիմնադրի անունից հանձնել վարձակալության,

5) օտարել, վարձակալության տալ, փոխանակել, օրենսդրությամբ չարգելված դեպքում և հիմնադրի որոշմամբ փոխանցել գույքային իրավունքներ, լինել գրավառու և գրավատու,

6) օգտվել օրենսդրությամբ և սույն կանոնադրությամբ սահմանված այլ իրավունքներից:

96. Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

97. Կազմակերպությունը պարտավոր է.

1) օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,

2) աշխատանքային պայմանագրեր կնքել Կազմակերպության աշխատակիցների հետ,

3) պատասխանատվություն կրել և փոխհատուցել իր կողմից հասցրած վնասը' կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,

4) օրենսդրությամբ սահմանված կարգով հայտարարել Կազմակերպության սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները,

5) հրապարակել իր տարեկան ֆինանսական հաշվետվությունը,

6) ապահովել Կազմակերպության փաստաթղթերի (Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի, առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը,

7) կրել օրենսդրությամբ և սույն կանոնադրությամբ սահմանված այլ պարտավորություններ:

ԳԼՈՒԽ 9

ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՇԱՀՈՒՅԹԸ

98. Կազմակերպությունը հանդիսանում է սեփականատեր`

1) Հիմնադրի կողմից (հիմնադրման ժամանակ և հետագայում) սեփականության իրավունքով հանձնված գույքի,

2) Կազմակերպության գործունեության ընթացքում ձեռք բերած գույքի,

3) ստացված եկամուտների:

Կազմակերպության սեփականության ներքո կարող է գտնվել ցանկացած գույք' բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց:

Կազմակերպության գույքի նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները, կապված գույքը Կազմակերպության սեփականությանը պատկանելու հանգամանքի հետ, սահմանվում են միայն օրենքներով:

99. Հիմնադիրը Կազմակերպությանը սեփականության իրավունքով պատկանող գույքի նկատմամբ չունի իրավունքներ, բացառությամբ Կազմակերպության լուծարումից հետո մնացած գույքի:

100. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:

101. Կազմակերպության գույքի վրա կարող է բռնագանձում տարածվել միայն դատական կարգով:

102. Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Կազմակերպությունն օգտագործում է սույն կանոնադրությամբ նախատեսված նպատակների (Կազմակերպության տեխնիկական հագեցվածության բարելավում, այդ թվում հիմնական միջոցների ձեռք բերման ճանապարհով, Կազմակերպության աշխատանքային գործունեությունը ապահովող գույքի և նյութերի ձեռքբերում, պարգևատրումների, հավելավճարների և խրախուսաման այլ միջոցներով Կազմակերպության աշխատակիցների սոցիալական պաշտպանվածության բարձրացում, աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն) իրականացման համար: Կազմակերպության շահույթի օգտագործման կարգը սահմանում է հիմնադիրը:

ԳԼՈՒԽ 10

ԿԱԶՄԱԿԵՐՊՈՒԹՅԱՆ ԿԱՌԱՎԱՐՄԱՆ ՄԱՐՄԻՆՆԵՐԸ

103. Կազմակերպության կառավարումն իրականացնում են հիմնադիրը, նրա լիազորած մարմինը (համայնքի ղեկավարը), գործադիր մարմինը (տնօրենը):

104. Կազմակերպության հիմնադիրն ունի Կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

105. Հիմնադրի բացառիկ լիազորություններն են`

1) Կազմակերպության հիմնադրումը.

2) Կազմակերպության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

3) Կազմակերպությանը սեփականության իրավունքով հանձնվող և (կամ) ամրացվող` համայնքին պատկանող գույքի կազմի հաստատումը.

4) Կազմակերպության կանոնադրության հաստատումը և դրանում փոփոխություններ կատարելը.

5) Կազմակերպության կառավարման համակարգի սահմանումը.

6) Կազմակերպության վերակազմակերպումը և լուծարումը.

7) Կազմակերպության լուծարման հանձնաժողովի նշանակումը և լուծարման հաշվեկշռի հաստատումը.

8) օրենքով և Կազմակերպության կանոնադրությամբ նախատեսված այլ հարցերի լուծումը:

 106. Լիազորված մարմինն իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ անպատշաճ իրականացման համար:

107. Լիազորված մարմինը`

1) Կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.

2) իրականացնում է Կազմակերպության գործունեության վերահսկողությունը.

3) Կասեցնում կամ ուժը կորցրած է ճանաչում Կազմակերպության գործադիր մարմնի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

4) լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները.

5) վերահսկողություն է իրականացնում Կազմակերպությանն ամրացված համայնքային սեփականության գույքի օգտագործման և պահպանության նկատմամբ.

6) վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար.

7) հաստատում է Կազմակերպության տարեկան հաշվետվությունները և տարեկան հաշվեկշիռը, եթե Կազմակերպությունը չունի կոլեգիալ կառավարման մարմին (Խորհուրդ):

8) իրականացնում է օրենքով, հիմնադրի որոշումներով և սույն կանոնադրությամբ նախատեսված այլ գործառույթներ:

108. Կազմակերպության ընթացիկ գործունեության ղեկավարումն իրականացնում է գործադիր մարմինը (տնօրենը), որին նշանակում և ազատում է (նրա լիազորությունները դադարում են) լիազորված մարմինը (համայնքի ղեկավարը), եթե հիմնադրի որոշմամբ այլ բան նախատեսված չէ:

Գործադիր մարմնի պաշտոնում կարող է նշանակվել բարձրագույն կրթություն ունեցող՝ Հայաստանի Հանրապետության այն գործունակ չափահաս քաղաքացին, որն ունի հանրային ծառայության առնվազն չորս տարվա ստաժ կամ առնվազն հինգ տարվա մասնագիտական աշխատանքային ստաժ կամ համապատասխան բնագավառի առնվազն երեք տարվա աշխատանքային ստաժ, եթե օրենքով այլ բան նախատեսված չէ:

Գործադիր մարմնի պաշտոնում նշանակվում են մրցույթով:

109. Կազմակերպության գործադիր մարմինը օրենքով, հիմնադրի և լիազորված մարմնի որոշումներով, սույն կանոնադրությամբ իրեն վերապահված լիազորությունների սահմաններում ղեկավարում է պետական կազմակերպության գործունեությունը և կրում է պատասխանատվություն օրենքների, իրավական այլ ակտերի, հիմնադրի կամ լիազորված մարմնի որոշումների, սույն կանոնադրության և կնքված պայմանագրերի պահանջները չկատարելու կամ անպատշաճ կատարելու համար:

110. Կազմակերպության գործադիր մարմնի գործառույթներն իրականացնող անձի հետ կնքվում է պայմանագիր, որը հիմնադրի անունից ստորագրում է լիազորված մարմնի ղեկավարը: Պայմանագրում սահմանվում են նրա իրավունքները, պարտականությունները, պատասխանատվությունը և փոխհարաբերությունները լիազորված մարմնի, Կազմակերպության կառավարման այլ մարմինների հետ նրա աշխատանքի վարձատրման պայմանները, պայմանագրի դադարման` օրենքով նախատեսված բոլոր հիմքերը և այլ դրույթներ, որոնք պայմանավորվող կողմերը կգտնեն անհրաժեշտ: Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին, բացառությամբ օրենքով նախատեսված դեպքերի:

111. Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից:

112. Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձը լրիվ գույքային պատասխանատվություն է կրում իր մեղքով Կազմակերպությանը և (կամ) համայնքին պատճառված վնասի համար: Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար:

Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի լիազորությունները դադարեցնող անձը պարտավոր է օրենքով սահմանված կարգով լուծել նաև նրա կողմից Կազմակերպությանը կամ համայնքին պատճառված վնասի փոխհատուցման հարցը: Սույն պահանջը չկատարելու հետևանքով Կազմակերպությանը կամ համայնքին պատճառված վնասի համար Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի լիազորությունները դադարեցրած պաշտոնատար անձը կրում է լրիվ գույքային պատասխանատվություն:

113. Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձը պարտավոր է չկատարել հիմնադրի, լիազորված մարմնի, կազմակերպության կոլեգիալ կառավարման մարմինների` օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

114. Կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի բացակայության դեպքում նրան նշանակած մարմնի գրավոր որոշման համաձայն այդ լիազորություններն իրականացնում է այլ անձ:

115. Կազմակերպության գործադիր մարմինը (տնօրենը)`

1) առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում է գործարքներ.

2) օրենսդրությամբ, հիմնադրի և լիազորված մարմնի որոշումներով և սույն կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները.

3) տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

4) աշխատանքի է նշանակում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.

5) բանկում կամ գանձապետարանում բացում է հաշիվներ.

6) կատարում է աշխատանքի բաշխում համապատասխան աշխատողների միջև.

7) սահմանում է Կազմակերպության կառուցվածքային ստորաբաժանումների իրավասությունը.

8) հաստատում է Կազմակերպության հիմնարկների, մասնաճյուղերի և ներկայացուցչությունների կանոնադրությունները, եթե սույն լիազորությունը վերապահված չէ կոլեգիալ կառավարման մարմնին.

9) նշանակում է Կազմակերպության հիմնարկների, ներկայացուցչությունների և մասնաճյուղերի ղեկավարներին, նրանց տալիս է համապատասխան լիազորագրեր, եթե սույն լիազորությունը վերապահված չէ կոլեգիալ կառավարման մարմնին:

10) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.

11) իրականացնում է օրենսդրությանը չհակասող և Կազմակերպության կառավարման այլ մարմիններին չվերապահված այլ լիազորություններ:

116. Կազմակերպության գործունեության նկատմամբ վերահսկողությունն իրականացնում են՝

hիմնադիրը, լիազորված մարմինը, հիմնադրի կողմից լիազորված, ինչպես նաև օրենքով նախատեսված այլ պետական կառավարման մարմիններ:

Կազմակերպությունը հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը:

117. Կազմակերպության տարեկան ֆինանսական հաշվետվության հավաստիությունը վերստուգելու համար հիմնադիրն իրավունք ունի ամեն տարի ներգրավել Կազմակերպության, Կազմակերպության տնօրենի հետ գույքային շահերով չկապված արհեստավարժ վերստուգիչի՝ աուդիտորի (արտաքին աուդիտ):

ԳԼՈՒԽ 11

ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

118. Կազմակերպությունը, նրա hիմնադրի որոշմամբ, կարող է կամովին վերակազմակերպվել կամ լուծարվել՝ Հայաստանի Հանրապետության քաղաքացիական օրենսգրքով սահմանված կարգով:

119. Կազմակերպությունը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Կազմակերպության գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

120. Կազմակերպությունն իրավունք ունի վերակազմավորվել հարյուր տոկոս համայնքային մասնակցությամբ ընկերության կամ հիմնադրամի:

121. Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն հանձնվում է Հայաստանի Հանրապետության Շիրակի մարզի Ախուրյան համայնքին:

122. Կազմակերպությունը համարվում է լուծարված, իսկ նրա գործունեությունը դադարած՝ այդ մասին իրավաբանական անձանց պետական գրանցամատյանում համապատասխան գրանցում կատարելու պահից: